ועדת הכספים, כנסת 25, פרוטוקול מספר 9, 2022-12-12 00:00

משה גפני: אנחנו עוסקים עכשיו בהצעתו של חבר הכנסת עמיחי שיקלי, התייקרות תעריפי המים לחקלאות

משה גפני:  חבר הכנסת שיקלי, בקשה

עמיחי שיקלי: תודה רבה על הדיון החשוב הזה

עמיחי שיקלי:  לא צריך להיות גאון או נביא כדי לדעת מה יעלה בגורלם של 500 דונם חיטה, כותנה או אבוקדו בגליל, בבקעה או בנגב אם חלילה לא תהיה שם חקלאות

עמיחי שיקלי:  מעבר לביטחון התזונתי יש ערך לאומי אסטרטגי ראשון במעלה לחקלאות - כל מי שחי בפריפריה יודע את זה ורואה את זה כמוחש

עמיחי שיקלי:  לדאבוננו, מתוך ראייה צרה הגוזרת גזירה ערכית שווה בין צריכה פרטית לצריכה חקלאית, מבקשת רשות המים והעומד בראשה יחזקאל ליפשיץ, להנחית מהלומה כבדה על חקלאי ישראל ולהעלות את מחירי המים בשיעורים של 35 עד 50 אחוזים, לרבות מי קולחין וסוגיהם

עמיחי שיקלי:  יישום הרפורמה הזאת יהפוך את מדינת ישראל למדינה שמשיתה את מחירי המים הגבוהים ביותר על חקלאיה, כאשר גם בהשוואה למדינות עם מספר ימי גשם נמוך כמו תורכיה, יוון, ספרד, העלויות גבוהות לעין ארוך - מ-0

עמיחי שיקלי: 040 בפולין, 0

עמיחי שיקלי: 045 בתורכיה, בספרד רק תפעול, ו-0

עמיחי שיקלי: 060 ביוון

עמיחי שיקלי:        נקודה חשובה נוספת זה הנושא של דיפרנציאציה והנושא של מי קולחין

עמיחי שיקלי:  אם מי הקולחין לא ייצרכו על ידי החקלאים, את מי הקולחין האלה יהיה צריך בסופו של דבר לרוקן למיכלים  - לדבר הזה יש משמעות אדירה

עמיחי שיקלי:  צריך לעשות הבחנה בין מה שאנחנו רוצים לעשות עם מים שפירים לבין מה שאנחנו רוצים לעשות עם מי קולחין לסוגיהם - אלה שני דברים שונים לגמרי

עמיחי שיקלי:  אני באופן אישי מוטרד מהעניין שבין ממשלות מנחיתים מהלומה כזאת ולא מאפשרים לממשלה הנכנסת לגבש את המדיניות שלה ולהתוות אותה

עמיחי שיקלי:       אני אדם שמאמין בשוק חופשי, אני מאמין בתחרות, אבל אנחנו לא יכולים לומר לחקלאים: "צאו ותתחרו" וגם לתת להם את מחירי המים הכי גבוהים שיש

עמיחי שיקלי:  מכיוון שהעלאת המחירים הזאת צפויה להיות מוחלת כבר בינואר הקרוב, אנחנו מבקשים לכל הפחות לאפשר לממשלה הנכנסת לגבש את המדיניות ולתת את ה"סיי" שלה בעניין

עמיחי שיקלי:  בדיון הזה יש מומחים גדולים ממני בהרבה בנושא, חשוב שדעתם תשמע, אז לפחות שנעשה פה דיון ראוי בנושא

משה גפני: רשות המים, בקשה

גלעד פרננדס: 	רשות המים אכן יצאה לשימוע בנושא תעריפי חקלאות

משה גפני: למה אי אפשר לדחות את עליית מחירי המים למרץ?     

גלעד פרננדס: אנחנו לא מדברים פה על העלאת תעריפי מחירי המים

גלעד פרננדס:  אנחנו רק יצאנו לשימוע

משה גפני: אתם מתכוונים להעלות בינואר

משה גפני:  אם אתם מעלים את מחירי המים עכשיו, אין ממשלה שתהיה בעד, נגד

משה גפני:  למה לא לדחות את זה בכמה חודשים?     

גלעד פרננדס: תעריפי המים שעולים בינואר עולים ב-3

גלעד פרננדס: 5% למשק הבית ו-2% לחקלאות, שזאת העלאה בהתאם לטייס אוטומטי וסל מדדים

מיכאל ביטון: זה לא הולך לעלות, כי ראש הממשלה המיועד הבטיח שלא תהיה העלאה, שתהיה הורדה במחירי המים והחשמל

משה גפני: למה אי אפשר לדחות את זה?     

גלעד פרננדס: קבוע בחוק שבינואר וביולי תעריפי המים משתנים בהתאם לטייס אוטומטי וסל מדדים

גלעד פרננדס:  חבר הכנסת שיקלי דיבר על רפורמה אחרת לגמרי שנמצאת כרגע בשימוע

גלעד פרננדס:  עוד אין תאריכים שזה אמור לקרות, עוד לא שמענו את מה שאומרים החברים הנכבדים כאן ובמקומות אחרים, וגם מועצת רשות המים עוד לא גיבשה בכלל את עמדתה

גלעד פרננדס:  הנושא הזה בוודאי, בהנחה שהממשלה הבאה תקום בשבוע, בשבועיים או בשבועות הקרובים, יונח לפתחה של הממשלה

גלעד פרננדס:  ברפורמה שעליה דיבר חבר הכנסת שיקלי עדיין שום דבר לא נקבע

גלעד פרננדס:  אתה דיברת, כבוד יושב ראש הוועדה, על טייס אוטומטי לפי חוק וסל מדדים, לא מעבר לזה

מיכאל ביטון: ישנו את החוק

מיכאל ביטון:  ראש הממשלה הבטיח שלא יעלו מחירים

דובי אמיתי: רשות המים מעלה את מחיר המים כטייס אוטומטי ב-2,2

דובי אמיתי: 5 אחוז, אבל על זה לא נזעקנו

דובי אמיתי:  אנחנו נזעקנו על דוח ועדת שמרת שהולך להעלות את מחירי המים, כמו שאמר חבר הכנסת שיקלי, ב-30,40 אחוז - משהו שהחקלאות לא יכולה לשאת

דובי אמיתי:  לנו יש חילוקי דעות מהותיים לגבי האם המים הביתיים מסבסדים את החקלאות ב-750 מיליון שקל, כן או לא

דובי אמיתי:  יושב לידי ירום אריאב, מנכ"ל האוצר לשעבר, עם טענות סותרות לחלוטין

דובי אמיתי:  מכיוון שאנחנו נמצאים במעמד של חילופי שלטון, אין שום סיבה בעולם שרשות המים תוציא לשימוע את דוח ועדת שמרת שהגדיר שאנחנו עד 10 בינואר צריכים לענות

דובי אמיתי:  אנחנו מבקשים לדחות את התשובות שלנו, ואנחנו מבקשים, כמו שאמר כבודו, שעד 31 במרץ לפחות רשות המים תתחייב שהיא לא מעלה את מחירי המים

שלום דנינו: מי יזם את הקמת ועדת שמרת? רשות המים הקימה את הוועדה?     

איתן ברושי: אדוני היושב ראש, חברי הכנסת, אפשר לומר שהגיעו מים עד נפש

איתן ברושי:  אנחנו לא מתכוונים לקחת את המים במחירים האלה

איתן ברושי:  עם כל הכבוד לרשות המים, אם זה היה תלוי בהם מחיר המים היה עולה מזמן,   אפילו יותר

איתן ברושי:  כבר שנה שלמה מתנהל קרב השהייה בנושא מחיר המים

איתן ברושי:  חברי הכנסת מכל הסיעות מייצגים כוונות של נגב, גליל, מימוש הריבונות, חקלאות, התיישבות, ביטחון, מזון

איתן ברושי:  מי שירים פה את ידו בעד מחירי המים, אדוני היושב ראש, גורם לכך שתהיה כאן פחות חקלאות, שיהיה פחות ביטחון מזון, שתהיה פחות משילות ופחות ריבונות

איתן ברושי:  אני לא מציע שנהיה תלויים בארדואן, בעגבניות שלו שנאכל כאן בשגרה, בחירום, בקורונה, או חס וחלילה במלחמה

איתן ברושי:  המים הם לא מטרה, המים הם אמצעי

איתן ברושי:  הפכו את החקלאות מיעד לאומי ואינטרס ציבורי לעסק פרטי של החקלאים

איתן ברושי:  חברי גפני יודע שוועדת הכספים הוצאה מהדיון על המים כבר לפני כמה שנים, הפכו את זה לעסק של בעלי ידע

איתן ברושי:  עובדי המדינה חושבים שכל השכל בירושלים ושקצת נשאר בתל אביב ביום חמישי כשהם עובדים שם

משה גפני: אני הייתי נגד זה

משה גפני:  המפלגה שלכם הייתה בעד

איתן ברושי: יחד הגשנו חוקים

איתן ברושי:  התחום היחידי שאין בו ביטוי לאזורי עדיפות לאומית וקווי עימות זה במים - בקרקע יש, במס הכנסה יש, בחוקי עידוד השקעות הון יש

איתן ברושי:  איך רוצים להכפיל את האוכלוסייה בגולן כשאין שם מי קולחין וכשמעלים את מחיר המים? רק עם רמת טראמפ לא נגדיל את הגולן

איתן ברושי:       חברי הכנסת, אני לא מקבל את לוח הזמנים שהוצג פה, הוא לא על דעתי

איתן ברושי:  רשות המים היא לא גורם שאפשר לנהל איתו מו"מ בטוב

איתן ברושי:  צריך את הכפייה שלכם בסוף הדיון לדחות את הדיון הזה בחצי שנה כדי להקים ועדה משותפת

איתן ברושי:  בוועדת שמרת, שקבעה את הכללים למים, אין נציג משרד החקלאות, אין נציג מים ואין נציג אגודות

איתן ברושי:  המים זה תנאי לקיומה של המדינה, זה תנאי לחקלאות מתקדמת

איתן ברושי:  אתם יודעים שאפילו בקשרי החוץ יש לחקלאות משקל גדול

שלום דנינו: האם לרשות המים יש אוטונומיה להקים ועדה באופן עצמאי ולהחליט באופן עצמאי?     

איתן ברושי: אפשר לקחת את האוטונומיה הזאת

חיים אריאב: אני יושב פה בגלל שתי עבודות שעשיתי יחד עם צוות כלכלנים - אחת היא לגבי מחיר המים לחקלאות באופן כללי, והשנייה, אולי היהלום שבכתר, היא על השפד"ן

חיים אריאב:  הטענה שעולה מהבדיקה שעשינו היא שיש פה סטייה חמורה, שיש פה עקרונות כלכליים שמופרים - האחד זה מחיר עלות, זאת אומרת שהמחיר צריך לשקף את העלות, והדבר השני זה העיקרון של המזהם משלם

חיים אריאב:  המחיר צריך להביא בחשבון את ההשפעה החיצונית והחיובית שיש למי קולחין

חיים אריאב:  העיר היא זו שמביאה את העלייה של 2% לשנה במי קולחין

חיים אריאב:  אם לא יהיה מי שייקח את זה כמו השפד"ן, תהיה בעיה של צמצום של הפיתוח הכלכלי של מדינת ישראל

חיים אריאב:  לגבי העיקרון הראשון של מחיר העלות – החקלאים שחררו במהלך השנים 400 מיליון קוב גם כשהם עברו למים מושבים

חיים אריאב:  400 מיליון קוב זה שווה ערך לארבעה מתקני התפלה

חיים אריאב:  מתקני ההתפלה משרתים את המגזר העירוני

חיים אריאב:  כל שנה יש גידול בצריכת המים של המגזר העירוני, והוא צריך רק מים שפירים

חיים אריאב:  ברגע שאנחנו מנטרלים חלק מהעלויות של מתקני ההתפלה לטובת המים החקלאיים, אנחנו מגיעים למצב שמחיר המים לא צריך לעלות לחקלאות

חיים אריאב:  לגבי המים המושבים, עוד יותר חמור

חיים אריאב:  השפד"ן, שהוא מפעל ענק ומפואר שהופך נטל וזיהום למשאב כללי, הולך להיהרס

חיים אריאב:  הדבר השלישי שצריך להביא בחשבון זה שחלק מהעלייה של מחיר המים יתגלגל לצרכן דרך מחירי התצרוכת החקלאית

חיים אריאב:  הדבר הרביעי זה מבחינת ההשלכות של הבערה של שטחים שלמים

חיים אריאב:  יש עשרות אלפי דונמים שכושר הנשיאה שלהם לא יאפשר אם באמת תהיה עלייה של 30% במים לחקלאות

חיים אריאב:  רק מסיבות כלכליות נטו אין הצדקה להעלות את מחיר המים

משה גפני: אתה טוען שמבחינה כלכלית אין סיבה להעלות את מחיר המים, אבל לא זה הדיון שלנו

משה גפני:  חשוב מה שאמרת, אבל הדיון שלנו הוא אחר לחלוטין

משה גפני:  אנחנו סבורים שהממשלה צריכה לקחת אחריות, שהעלאת מחירי המים לחקלאות זאת מדיניות, ושצריך לדחות את ההחלטה הזאת עד שתקום ממשלה, עד שיתחילו לדון על העניין הזה ואז מה שאתה אומר הוא קריטי

חיים אריאב: יש דברים שלמים שצריך לבחון בצורה יותר יסודית

משה גפני: אתה מדבר מבחינה כלכלית נטו

משה גפני:  גם אני מדבר מבחינה כלכלית נטו, לא פוליטית

מיכאל ביטון: אתה עושה טעות, כי אתה מסכסך את המגזר העירוני עם החקלאי בחישובים שלך

מיכאל ביטון:  המים לא צריכים להתייקר לאף אחד - לא לאזרח בעיירת פיתוח ולא לחקלאי

מיכאל ביטון:  לא צריך להגיד על מי חלה ההתייקרות הזאת

מיכאל ביטון:  מתוך דבריך משתמע הדבר הזה

ינון אזולאי: הדיון אמור להיות על שינוי התפיסה בנוגע לפגיעה של החקלאים

ינון אזולאי:  הביאו רפורמות לחקלאים מפה עד הודעה חדשה

ינון אזולאי:  הביאו הוזלת מחירים, הוזלת מחירים בשום, הוזלת מחירים בירקות, אבל בסופו של דבר לא ראינו את זה

ינון אזולאי:  לממשלת מעבר אסור להחליט בדברים האלה

ינון אזולאי:  צריך לתת לממשלה שתקום זמן של שלושה חודשים, חצי שנה

ינון אזולאי:  על רשות המים, עם כל הכבוד, צריך שיפקחו, לא להקים ועדת שמרת שאתם אלה שקובעים את החברים, אתם אלה שקובעים את המשכורת, אתם אלה שקובעים את הכל

ינון אזולאי:  גלעד, מתי אתם מתכננים להעלות את העניין של ועדת שמרת? אם אתה אומר שבעוד חצי שנה, סגרנו את הדיון, הכל בסדר

אימאן ח'טיב יאסין: אני רוצה לדבר על שורש הבעיה כחברה ערבית, כפלאחה מאזור אל-בטוף שהיה פעם עוגן כלכלי לכל האזור גם כשלא היו מים

אימאן ח'טיב יאסין:  עם השנים אל-בטוף הפך לים, כי הרבה מים לא מנוצלים טלטלו את האדמה כך שהפלאחים לא יכלו לעבד אותה

אימאן ח'טיב יאסין:  אנחנו מדברים פה על מים לחקלאות ועל לייקר את המים

משה גפני: הדיון הזה הוא לא איתם

אימאן ח'טיב יאסין: אני רוצה לשים את הבעיה על סדר היום של הוועדה

אימאן ח'טיב יאסין:  יש לנו יותר מ-55,000 דונם, כמעט העמק הכי גדול בארץ שבכלל לא מנוצל

אימאן ח'טיב יאסין:  עכשיו יש הצפה, אבל ב-40,000 הדונם שאין בהם הצפה אין מים

אימאן ח'טיב יאסין:  מה המדינה והרשויות הרלוונטיות עושות כדי שיהיו מים להשקיה בתוך החברה הערבית בכלל ובאזור הזה באופן ספציפי? זה יכול להציל הרבה משפחות מעוני ולהיות עוגן כלכלי לאזור שגרים בתוכו יותר מ-150,000 תושבים

רם בן ברק: אני רוצה לחזק את הדרישה של הדחייה

רם בן ברק:  צריך ללכת לאיזו שהיא חשיבה מחודשת על החקלאות הישראלית באופן כולל, עם יעדים, עם אסטרטגיה, עם תכנית, כשמחירי המים הם חלק, ולכן אני מקבל את הדרישה הזאת של לדחות את הדבר הזה בכמה חודשים עד אשר תהיה אסטרטגיה כזאת

אליהו דלל: חקלאות זה לא דשא סינתטי, חקלאות זה התיישבות, חקלאות זה ציונות, חקלאות זה שמירה על ערכים ושמירה על נכסי המדינה

אליהו דלל:  את הנושא של המים שדובר פה אסור להעלות, חייבים לחכות לממשלה הבאה שתחליט בצורה רחבה על כל המדיניות והאסטרטגיה בנושא החקלאות

ניסים ואטורי: החקלאים הם אנשים שמתיישבים בנקודות בארץ ישראל שאנחנו לא מגיעים אליהן

ניסים ואטורי:  מדינת ישראל לא מסתכמת בתל אביב, בבני ברק ובירושלים, יש גם את ההתיישבות ברמת הגולן, בנגב, בגליל - מקומות חשובים מאוד אסטרטגית ומבחינה לאומית

ניסים ואטורי:  צריכים לעצור את העניין הזה שנופלים על האזרח הקטן, על החקלאי, על הרפתן

ניסים ואטורי:  על ההוא שקוטף את התפוח בשדה אנחנו נופלים

ניסים ואטורי:  צריך לעצור הכל, לעשות חשיבה בוועדה, בממשלה, לחכות לשר שייכנס

ניסים ואטורי:  כמו שנתניהו אמר, נעצור את עליית המחירים גם לחקלאים

ניסים ואטורי:  חייבים לשמור על החקלאות בארץ ישראל, לא רק להפיל עליהם כל מיני הסדרים

ניסים ואטורי:  צריך שגם האזרח יקנה בזול וגם לדאוג לאנשים, למתיישבים

מיכאל ביטון: אנחנו חייבים להגיד בכנות שגם הממשלה היוצאת שתמכנו בה לא עשתה מהפכות ראויות בחקלאות

מיכאל ביטון:  חלק מחברי הכנסת שיושבים פה, אופוזיציה וקואליציה כאחד, ניהלו קרב בלימה כדי למנוע את הפגיעה בחקלאות

מיכאל ביטון:  ברובם של הקרבות הצלחנו, למעט המכסים שזה בסמכות בלעדית של שר האוצר

מיכאל ביטון:  אני מודאג, כיוון שלא ראיתי בשום מקום בעיתון שמישהו דורש את תיק החקלאות ונחוש לרומם אותו למעלות גדולות

מיכאל ביטון:  המים זה מצרך יסוד של החקלאות, כי בלי מים לא תהיה חקלאות, לכן צריך לעצור את ההחלטה החטופה הזאת ולחכות לממשלה כדי לראות מה מדיניותה בחקלאות

מיכאל ביטון:  הקרב הזה על מחירי המים לחקלאות לא יהיה רק לחקלאות, הוא יהיה לכל אזרח

מיכאל ביטון:  שאף אחד לא יביא חישובים למה צריך לייקר מים בבתים אבל לא לייקר בחקלאות

מיכאל ביטון:  לא ייקרו גם בבתים וגם בחקלאות, כי יש התחייבות של ראש הממשלה

מיכאל ביטון:  לא יעשו אפליה

אלון שוסטר: תודה ליוזמי הדיון

אלון שוסטר:  אני מצטרף לדרישה לעצור את מה שנראה בפועל כמחטף בשעת דמדומים

אלון שוסטר:  ברשות המים יושבים נציגי משרדי ממשלה שהם כרגע יתומים פוליטית וצריך לתת להם את האפשרות לקבל את ההנחיות המתאימות

אלון שוסטר:  אני רוצה לצאת חוצץ נגד ההיגיון שמבסס את המשק הסגור

אלון שוסטר:  מדינת ישראל לא מקיימת משק סגור בביטחון, בחינוך, באיכות סביבה, ברכבת

אלון שוסטר:  על המים נפלו

אלון שוסטר:  אני אומר את זה, משום שהייקור של המים, כבוד היושב-ראש, פוגע באינטרסים לאומיים של מדינת ישראל - הוא פוגע בייצור מזון, בשמירה על קרקע, בשמירה על קרקע מפני גורמים לא רצויים שייכנסו פנימה, בשימוש בקולחין שלא יהיה לו שימוש אם ירד השימוש החקלאי

אלון שוסטר:  כל מה שנכון בכל הארץ נכון שבעתיים בדרום שמבוסס על חקלאות, שמשתמש בכל השפכים המטוהרים, בקולחין של גוש דן, השפד"ן

אלון שוסטר:  אני לא מצליח להבין את ההיגיון של לייקר את השפד"ן

אופיר סופר: אדוני היושב ראש, אני מצטרף פה לכיוון הכללי והדי ברור שהעלאה הדרמטית הזאת בתקופה הזאת היא לא רלוונטית וצריכה לרדת מהפרק ולהידחות לפחות בחצי שנה

אופיר סופר:  אני חושב שצריך לשקול, או לפחות להשתדל שהעלאה תהיה כרוכה אם לא בכל השלמת הרפורמה בחקלאות בנושא הצומח, לפחות בעוגנים, ושלא תיעשה במנותק

משה גפני: גלעד, מי צריך לקבל החלטה לגבי דחיית העלאה?     

גלעד פרננדס: מועצת רשות המים

משה גפני: מי עומד בראש המועצה שלכם?       

אבי סלונים: בראש המועצה עומד יחזקאל ליפשיץ שהוא גם מנהל רשות המים

משה גפני: האם הייתה איזו החלטה של מועצת המים עד עכשיו?     

אבי סלונים: ההחלטות עד עכשיו היו אך ורק על לצאת לשימוע כדי לשמוע את הציבור ואת החקלאים בנושא הזה

איתן ברושי: היה קרב גדול במועצת רשות המים שנגמר ב-3-0 כי שני חברים יצאו

איתן ברושי:  הם לא הסכימו לדחות את הנושא, לכן אין ברירה אלא בכך שתנחה אותם לדחות את הדיון הזה

איתן ברושי:  מרצונם לא יקרה כלום

יבגני סובה: אני יודע ששר החקלאות היוצא התנגד משמעותית להעלאת תעריפי המים, אפילו מנע את העלאה, כך שבוא לא נהפוך את הממשלה היוצאת לשק חבטות, בכל זאת נעשו דברים

יבגני סובה:  ישנם עוד גורמים, אדוני היושב ראש, כמו משרד הפנים, המשרד להגנת הסביבה

יבגני סובה:  אדוני, אני קורא לך לשאול את הנציגים מטעם המשרדים האלה מה נעשה בעניין, כדי שנקבל תמונה ברורה של כל הנושא

משה גפני: ד"ר אסף לוי, משרד החקלאות

ד"ר אסף לוי: נאמר פה שבסמכות המועצה לדחות את הדיון על העלאת תעריפי המים לחקלאות, אבל זה לא מדויק

ד"ר אסף לוי:  סמכות המועצה היא לאשר או לא לאשר את העלייה

ד"ר אסף לוי:  סמכות הצוות המקצועי והיושב ראש היא להגיד: הדיון בשל, לא בשל, צריך לעשות עוד עבודה, צריך להאריך את זמן השימוע של הערות הציבור

ד"ר אסף לוי:  יש עוד הרבה כלים מינהליים לדחות את העלאה, לא רק להביא את זה לדיון במועצה

אבשלום וילן: אדוני היושב ראש, יש כשל מבני בהגדרות

אבשלום וילן:  מי שמורשה להחליט באופן בלעדי היא מועצת רשות המים, עד כאן אני מסכים, אבל אני מזכיר לך שבתחילת שנות ה-2000, כשוועדת החקירה הפרלמנטרית בנושא המים המליצה על הקמת מתקני התפלה, הממשלה אישרה להקים מתקני התפלה אחרי קרב שלקח למעלה מ-10 שנים, רק שהטענה שלהם הייתה שמשק המים יהיה משק סגור

אבשלום וילן:  באצטלה של המשק הסגור מנצלים כל פעם להעלות, לא משנה אם צריך או לא צריך

אבשלום וילן:  אדוני היושב ראש, שיהיה לך ברור, אם המחירים האלה ייכנסו לתוקף, החקלאים לא ישתמשו, מי קולחין מטוהרים ככה או פחות יזרמו לים התיכון, מדינת ישראל תשלם הרבה מאוד כסף על זיהום הים לפי אמנת ברצלונה, ויבואו אליך פה, לוועדת כספים, לאשר את הכספים האלה

אבשלום וילן:  אף אחד פה לא חושב שלושה צעדים קדימה, ואת זה הסברנו לרשות המים אין ספור פעמים, אבל הם, לצערי, לא מקבלים את ההחלטות, מי שמקבל את ההחלטות זה אגף התקציבים באוצר

אבשלום וילן:  אגף התקציבים באוצר הודיע שאם תהיה העלאת מחירי מים, הם יממנו אותה

אבשלום וילן:  איך יממנו אותה? במקום להעביר מיליארד וחצי שקל להשקעות בחקלאות, שזאת התכנית הגדולה שלהם והיא נכונה מבחינת מה שמוכנים לתת לחקלאות, הם רוצים לקחת את הכסף הזה ובזה לממן את מחירי המים

אבשלום וילן:  לא יקום ולא יהיה, זה לקבור את חקלאות ישראל

משה גפני: משרד האוצר, בקשה

חיים בורובסקי: המציאות היום היא ש-8% מחשבון המים שלנו - כל חודשיים אנחנו משלמים חשבון מים - הולך לסבסוד הצרכן החקלאי

משה גפני: יש סבסוד של החקלאות, שזה עוול שאין כדוגמתו

משה גפני:  צריך למנוע את עליית המחירים

ינון אזולאי: הוא לוקח את זה למקום לא נכון

ינון אזולאי:  הוא מסיט את האזרחים בכך שהוא אומר להם: יש פה חקלאים שאתם מממנים אותם

ינון אזולאי:  הרי יש אפשרות גם למדינה לסבסד את החקלאים

ינון אזולאי:  כולנו רוצים שהאזרחים ישלמו פחות

ינון אזולאי:  אל תשב פה ותסיט את האזרחים כנגד החקלאים, כי החקלאים האלה יושבים על הגדרות, הם אלה ששומרים על המדינה

ינון אזולאי:  צריך לשנות את המדיניות לגבי החקלאים

משה גפני: זה נורא ואיום שנתנו למציאות הזאת לקרות

ינון אזולאי: אתה יודע למה? כי כל הכוח נמצא אצלם

מיכאל ביטון: כולל חטא תאגידי המים

חיים בורובסקי: אנחנו רוצים להוזיל את תעריף המים לצרכן בלי שדונם אחד יובער

חיים בורובסקי:  פעמיים במהלך 15,17 השנים האחרונות התייקרו מחירי המים לחקלאות

חיים בורובסקי:  ב-2006 וב-2018 מחירי המים התייקרו התייקרות לא קטנה ודונם אחד לא הובער

חיים בורובסקי:  גם למשרד האוצר וגם לאגף התקציבים חשובה החקלאות הישראלית

חיים בורובסקי:  תמיד היה הסכם בין משרד האוצר לבין החקלאים לגבי פיצול ההתייקרות, שזה מה שאנחנו מציעים גם כאן

משה גפני: מה אתם מציעים?     

חיים בורובסקי: אנחנו מציעים שהצרכן הביתי יפסיק לשלם עבור הצרכן החקלאי, שתקציב המדינה ייתן לחקלאות - -      

משה גפני: מה אתה אומר על העלאת המחירים בין הממשלות? מה עמדתך לגבי המציאות הזאת שהולכים לדון על העלאת מחירי המים לחקלאות בשעה שאין ממשלה  שיכולה לקבוע מדיניות?      

חיים בורובסקי: מועצת רשות המים יצאה לשימוע על הנושא הזה

חיים בורובסקי:  זה בדיוק הזמן שישבו הנציגים של החקלאים יחד איתנו, כדי להגיע לעוד הסכם

ינון אזולאי: הוא שואל אותך אם לדחות את זה או לא לדחות את זה

עמיחי שיקלי: אני ממליץ לחבורה של נערי האוצר לעשות סיור במט"ש ולראות מה קורה עם אותם מי קולחין

עמיחי שיקלי:  אם החקלאים לא עושים בהם שימוש, הם זורמים לנחלים

עמיחי שיקלי:  הגזירה השווה שאתה עושה בין הצריכה הפרטית לבין הצריכה החקלאית מראה על חוסר הבנה מוחלט של החקלאות כערך לאומי

עמיחי שיקלי:  אני חושב שיש לכם הרבה לעבוד בעניין הזה

משה גפני: כבר הרבה פעמים החברים העלו את ההתייחסות של מדינת ישראל, של משרד האוצר לנושא של החקלאות, אם ההתייחסות היא נכונה או לא נכונה, אבל זה לא נושא הדיון

משה גפני:  אנחנו מדברים עכשיו על כך שהעלאת מחירי המים לחקלאות וקביעת המדיניות לא יכולות להיעשות אם אין את הגוף המדיני שיכול לקבל החלטה ולשאת באחריות

משה גפני:  אנחנו נמצאים בין ממשלות

משה גפני:  כל הדיון הזה עם השימוע, עם כל מה שנלווה לעניין נראה מחטף

משה גפני:  ועדת הכספים דורשת ממועצת רשות המים לדחות את הדיון על העלאת מחירי המים עד שתיכנס ממשלה חדשה - אנחנו מדברים על דחייה למרץ

משה גפני:  אני לא מדבר על הטייס האוטומטי לפי החוק, אני מדבר על דחייה של הוועדה הזאת שעליה אתם מתבססים כדי לקיים את השימוע הזה

משה גפני:  ועדת הכספים מקבלת החלטה לדחות את הדיון בהעלאת מחירי המים שעליהם אתם עכשיו יצאתם בשימוע

משה גפני:  האם מישהו מתנגד להחלטה הזאת?     

מיכאל ביטון: החלטה טובה

מיכאל ביטון:  צריך לעצור גם את השימוע, לעצור את תחילת התהליך

ינון אזולאי: לא סוף מרץ, אלא חודש או חודשיים קדימה

איתן ברושי: תקבע זמן יותר ארוך

איתן ברושי:  תמיד אפשר לקצר

איתן ברושי:  להאריך יהיה קשה איתם

משה גפני: הוועדה דורשת לדחות את הנושא של השימוע, לדחות את כל הנושא של העלאת מחירי המים שלא בטייס האוטומטי, שלא על פי החוק

משה גפני:  ועדת הכספים של הכנסת דורשת לדחות את העניין הזה בכמה חודשים, לפחות עד מרץ, אולי אפילו קצת יותר, על מנת שתקום ממשלה שתקיים דיון לגבי הנושא של החקלאות ולגבי הנושא של מחירי המים

עמיחי שיקלי: בואו נקבע את חודש מאי

איתן ברושי: זה לא יהיה הנושא הראשון שהממשלה תדון בו, יש לה עוד כמה בעיות

איתן ברושי:  לנו זה גורלי

משה גפני: לפחות עד מרץ-אפריל

משה גפני:  אני מבקש ששר החקלאות שיתמנה, שהוא זה שמופקד על מועצת המים, הוא זה שידון על העניין הזה

משה גפני:  גלעד, אני דורש את זה, זאת החלטת ועדה פה אחד, קואליציה ואופוזיציה

משה גפני:  נקיים דיון לגבי הנושא של החקלאות, לגבי הנושא של המים

דובי אמיתי: יהיו, מן הסתם, נציגים אחרים במועצת רשות המים על בסיס הממשלה החדשה

משה גפני: יכול להיות

משה גפני:  תודה רבה, הישיבה נעולה